નવી દિલ્હી: દિલ્હીમાં નાની-નાની વાતો પર હત્યા જેવી ઘટનાઓને અંજામ આપવામાં આવે છે. એવી જ એક ઘટના શનિવાર મોડી રાત્રે કોટલા મુબારકપુર વિસ્તારમાં થઇ હતી. અહીં કાર સવાર શખ્સોએ એક ટેક્સી ચાલકની હત્યા માત્ર એટલા માટે કરી કેમ કે તેની ટેક્સીના સ્લાઇડ ગ્લાસ અજાણ્યા શખ્સોની કારના સાઇડ ગ્લાસને અડી ગયો હતો. સાઇડ ગ્લાસને અડવાથી ગુસ્સે ભરાયેલા અજાણ્યા શખ્સે કારમાંથી ઉતારીને ટેક્સી ચાલકની ગોળી મારી દીધી હતી. હોસ્પિટલમાં સારવાર મળે તે પહેલા જ તેનું મોત થયું હતું.